作者：杨无咎
词牌/韵律：倾杯・倾杯乐

paragraphs: 瑞日凝晖，东风解冻，峭寒犹浅。
正池馆、梅英粉淡，柳梢金软，兰芽香暖。
滕城谁种芙蕖满。
浸银蟾影，一夜万花开遍。
翠楼朱户，是处重帘竞卷。
罗绮簇、欢声一片。
看五马行春旌旆远。
拥襦裤、千里歌谣，都入太平弦管。
且莫厌、瑶觞屡劝。
闻凤诏、催归非晚。
愿岁岁今夜里，端门侍宴。